కృతి సనన్

కృతి సనన్ (జననం1990 జులై 27) భారతీయ నటి, మోడల్. ఎన్నో పెద్ద కంపెనీల కమర్షియల్సులో నటించిన కృతి తెలుగులో మహేష్ బాబు సరసన 1 - నేనొక్కడినే సినిమాతో నటిగా తెరంగేట్రం చేసింది. అటు హిందీలో జాకీ ష్రోఫ్ కొడుకు టైగర్ ష్రోఫ్ సరసన హీరోపంతి సినిమాతో తెరంగేట్రం చేస్తోంది. ఆది పురుష్‌ హిందీ చిత్రంలో  కృతి సనన్ నటించింది.

2021లో వచ్చిన మిమీ సినిమాలో తన నటనకు అనేక అవార్డులను అందుకుంది, అందులో ఉత్తమ నటిగా ఫిల్మ్‌ఫేర్ అవార్డు, ఉత్తమ నటిగా జాతీయ చలనచిత్ర అవార్డు గంగూబాయి కతియావాడి చిత్రానికి అలియా భట్‌తో కలసి గెలుచుకుంది.

2019 ఫోర్బ్స్ ఇండియా సెలబ్రిటీ 100 జాబితాలో ఆమె పేరు దక్కించుకుంది.

 సినీ జీవితం 
హిందీలో ఎన్నో కమర్షియల్సులో నటించిన కృతి సనన్ మహేష్ బాబు నటించిన 1 - నేనొక్కడినే సినిమాతో తెలుగు సినీపరిశ్రమలోకి అడుగుపెట్టింది. తొలుత ప్రముఖ నటి కాజల్ అగర్వాల్ ఈ సినిమాలో కథానాయికగా ఎన్నుకోబడ్డా డేట్స్ ఖాళీ లేక, ఉన్నవి సద్దుబాటు చెయ్యలేకపోయింది. ఈ సినిమాలో నటించడానికి మొగ్గుచూపినా ఎలాంటి గొడవ లేకుండా సినిమా నుంచి తప్పుకుంది. ఆ సమయంలో దర్శకుడు సుకుమార్ ఈమెని కథానాయికగా ఎంచుకున్నారు. ఈ సినిమాలో కృతి ఒక జర్నలిస్ట్ పాత్రను పోషించింది. సంక్రాంతి కానుకగా 2014లో విడుదలైన ఈ సినిమా విమర్శకుల నుంచి మిశ్రమ స్పందనను రాబట్టినా కృతి మాత్రం సానుకూల స్పందనను రాబట్టగలిగింది. సాక్షి దినపత్రిక తమ సమీక్షలో "కృతి సనన్ జర్నలిస్ట్‌గా, గౌతమ్ ప్రేయసి సమీరగా పర్వాలేదనిపించింది. ఈ చిత్రంలో కొంత ప్రాధాన్యం ఉన్న పాత్ర కృతి సనన్‌కు దక్కింది. కొత్త నటి అనే ఫీలింగ్‌ను కలిగించకుండా కృతి బాగానే జాగ్రత్త పడింది" అని వ్యాఖ్యానించారు.

ఆపై హిందీలో జాకీ ష్రోఫ్ కొడుకు టైగర్ ష్రోఫ్ తొలి చిత్రమైన హీరోపంతి సినిమా ద్వారా హిందీలో కథానాయికగా అడుగుపెట్టింది. ఈ సినిమా జాకీ ష్రోఫ్ నటించిన హీరో సినిమా రీమేక్ అయినప్పటికీ అల్లు అర్జున్ నటించిన పరుగు సినిమా ఛాయలు కూడా ఇందులో కనపడటం ఆశ్చర్యం ఎందరికో కలిగించింది. ఆ సినిమా నిర్మాణానంతర కార్యక్రమాలు పూర్తి చేసుకుంటోంది. ఇంతలోనే అల్లు అర్జున్ కథానాయకుడిగా త్రివిక్రం దర్శకత్వం వహిస్తున్న సినిమాలో సమంతతో పాటు నటిస్తున్న మరో ఇద్దరు కథానాయికల్లో ఒకరిగా కృతి ఎన్నుకోబడింది.

 నటించిన చిత్రాలు 
సంవత్సరంసినిమాపాత్రఇతర విశేషాలుమూలాలు2014 1: నేనొక్కడినేసమీరతెలుగు సినిమా హీరోపంతిడింపీ చౌదరి2015 దోచేయ్మీరాతెలుగు సినిమా దిల్‌వాలేఇషితా మాలిక్2017 రాబ్తాసైరా సింగ్ / సైబా ఖాజీఉత్తమ నటిగా స్టార్‌డస్ట్ అవార్డు బరేలీ కి బర్ఫీబిత్తి మిశ్రా2018 స్త్రీపేరులేనిది"ఆవో కభీ హవేలీ పే" పాటలో ప్రత్యేక పాత్ర2019 లుకా చుప్పిరష్మీ త్రివేది కలంక్పేరులేనిది"ఐరా గైరా" పాటలో ప్రత్యేక పాత్ర అర్జున్ పాటియాలారీతు రాంధవా హౌస్‌ఫుల్ 4రాజకుమారి మధు / కృతి థక్రాల్ పానిపట్పార్వతి బాయి పతి పత్నీ ఔర్ వోనేహా ఖన్నాఅతిధి పాత్రలో2021 మిమీమిమీ రాథోడ్ హమ్ దో హమారే దోఅన్య మెహ్రా 2022 బచ్చన్ పాండేమైరా దేవేకర్ హీరోపంతి 2పేరులేనిది"విజిల్ బాజా 2.0" పాటలో   భేదియాడాక్టర్ అనికా2023 షెహజాదాసమర ఆదిపురుష్జానకితెలుగు / హిందీ     గణపథ్జాస్సీ 2024తేరీ బాతో మే ఐసా ఉల్జా జియాసిఫ్రాక్రూదివ్య రాణాదో పట్టిసౌమ్య పుండిర్ / శైలీ పుండిర్ నిర్మాత కూడా2025తేరే ఇష్క్ మేముక్తిద్విభాషా చిత్రంతెలుగులో అమర కావ్యం2026కాక్‌టెయిల్ 2 †టిబిఎచిత్రీకరణ

మ్యూజిక్ వీడియోస్
సంవత్సరంపేరుగాయకులుసంగీత దర్శకుడుమూలాలు2015"చల్ వాహన్ జాతే హై"అరిజిత్ సింగ్అమల్ మల్లిక్2017"పాస్ ఆవో"అర్మాన్ మాలిక్, ప్రకృతి కాకర్2020"కుడి ను నాచ్నే దే"విశాల్ దద్లానీ, సచిన్-జిగర్సచిన్-జిగర్2020"ముస్కురాయేగా ఇండియా"విశాల్ మిశ్రావిశాల్ మిశ్రా

 దాదాసాహెబ్ ఫాల్కే అవార్డు 
2022 ఫిబ్రవరి 20న ముంబైలో నిర్వహించిన దాదాసాహెబ్ ఫాల్కే ఇంటర్నేషనల్ ఫిల్మ్ ఫెస్టివల్ అవార్డ్స్ - 2022 లో మిమీ సినిమాలో నటించిన కృతి సనన్కు ఉత్తమ నటి అవార్డు దక్కింది.

 మూలాలు 

ఇతర లింకులు

వర్గం:1990 జననాలు
వర్గం:తెలుగు సినిమా నటీమణులు
వర్గం:జీవిస్తున్న ప్రజలు
వర్గం:భారతీయ సినిమా నటీమణులు
వర్గం:హిందీ సినిమా నటీమణులు